4. ΒΑΣΙΛΙΚΟΝ ΔΙΑΤΑΓΜΑ της 5/22 Δεκ. 1955 Περί συμπληρώσεως του από 21.2.1940 Δ/τος περί του κατά θάλασσαν και ξηράν Υγειονομικού Κανονισμού. Έχοντες υπ’ όψιν το άρθρ. 35 του Α.Ν. 340/1936 «περί των Υγειονομικών διατάξεων της δια θαλάσσης, δια ξηράς και δια του αέρος επικοινωνίας κλπ.», προτάσει του επί της Κοινωνικής Προνοίας Υφυπουργού, απεφασίσαμεν και διατάσσομεν: Άρθρον μόνον.-Τα διεθνή πιστοποιητικά εμβολιασμού των ταξιδευόντων εις το εξωτερικόν προσώπων εκδίδονται κατά τας διατάξεις του διεθνούς υγειονομικού κανονισμού, αποκλειστικώς υπό των Κρατικών υγειονομικών Υπηρεσιών, των οριζομένων υπό του Υφυπουργού Κοινωνικής Προνοίας και του υπό τούτου εγκριθέντος τύπου πιστοποιητικού. Οι παραβάται τιμωρούνται κατά τας διατάξεις του άρθρ. 39 του Α.Ν. 340/36. Εις τον Ημέτερον επί της Κοιν. Προνοίας Υφυπουργόν ανατίθεμεν την δημοσίευσιν και εκτέλεσιν του παρόντος. 